《和赵茂州即事六首》
宋代·郭印

千岩万壑最幽深，玉垒西边古茂林。
仕宦不妨真大隐，风流无伴只孤斟。
多情竹色朝侵几，适意松声夜入琴。
莫道使君无一事，每劳幽思发清吟。

作者简介：宋成都双流人，字信可，晚号亦乐居士。郭绛子。徽宗政和进士。累任铜梁、仁寿等县令。高宗绍兴十八年，以任永康军通判时牒试避亲、举人不当降一官。终部刺史。与秦桧有庠序旧，绝不与通，家居十八年。性嗜水竹。工诗，与蒲大受、冯时行、何耕道为诗友。有《云溪集》。